लिभरपुलको नयाँ सिजन
लिभरपुलले प्रि–सिजनको पहिलो खेलमा शनिबार जर्मन टोली स्टुटगार्टलाई ३–० ले पराजित गरेको छ । दुई महिनाअघि प्रिमियर लिगको उपाधि उचालेयता टोलीको यो पहिलो खेल थियो । नयाँ सिजन सुरु हुनुअघि प्रशिक्षण क्याम्पका लागि लिभरपुल अहिले अस्ट्रियामा छ । टोलीले स्टुटगार्टसँग पहिलो खेल खेलेको थियो ।
भियना — लिभरपुलले प्रि–सिजनको पहिलो खेलमा शनिबार जर्मन टोली स्टुटगार्टलाई ३–० ले पराजित गरेको छ । दुई महिनाअघि प्रिमियर लिगको उपाधि उचालेयता टोलीको यो पहिलो खेल थियो । नयाँ सिजन सुरु हुनुअघि प्रशिक्षण क्याम्पका लागि लिभरपुल अहिले अस्ट्रियामा छ । टोलीले स्टुटगार्टसँग पहिलो खेल खेलेको थियो ।रोबर्टो फिर्मिनोले १५ औं मिनेटमा खोलेको खातामा नाबी केइटाले ४० औं र रायन ब्रेस्टरले ६८ औं मिनेटमा गोल गरेका थिए । लिभरपुलले पहिलो हाफमा ‘फुल सेट’ जस्तै टोली उतारेको थियो र दोस्रो हाफमा पूरै खेलाडी परिवर्तन गर्दै दोस्रो सेट खेलाएको थियो । ब्रेस्टर दोस्रो हाफमा प्रवेश गर्दै गोल गरे । अनुभवी जेम्स मिल्नर, जिनी वाइज्नाल्डमसहित गोलरक्षक एड्रियन, निको विलियम्स, नथाइनल फिलिप्स, सेप भान डेनबर्ग, कोस्टास सिमिकास, मार्को गुर्जिक, हार्भे इलियट, ताकुमी मिनामिनो, बिली कुमेटिओ दोस्रो हाफमा मैदानमा छिरेका थिए । कप्तान जोर्डन हेन्डरसन र रक्षक एलेक्जान्डर ट्रेन्ट आर्नोल्ड स्टुटगार्टविरुद्ध खेलेनन् । अस्ट्रियामा प्रशिक्षणकै क्रममा घाइते भएका एलेक्स अक्सलेड च्याम्बरलिन आठ साता खेल्न नसक्ने भएका छन् ।लिभरपुलले सेप्टेम्बर १२ मा नवप्रवेशी लिड्ससँग प्रिमियर लिगको पहिलो खेल खेल्दै छ । त्यसपछिका सातामा चेल्सी र आर्सनलसँग खेल्दा च्याम्बरलिन लिभरपुल टोलीमा हुने छैनन् । आर्सनलसँग शनिबार कम्युनिटी सिल्डमा खेलेर लिभरपुलले नयाँ सिजनको सुरु गर्नेछ । त्यसअघि टोलीले च्याम्पियन्स लिगको सेमिफाइनलिस्ट आरबी लाइप्जिगसँग दोस्रो मैत्रीपूर्ण खेल्नेछ ।ब्रिटिस सरकारले अघिल्लो साता कोभिड १९ को महामारी सूचीमा अस्ट्रियालाई राखे पनि लिभरपुलको प्रिसिजन यथावत् रहनेछ । अघिल्लो शनिबारदेखि ब्रिटिस सरकारले अस्ट्रिया गएर आउनेलाई पनि क्वारेन्टाइनमा राख्नुपर्ने सूची निकालेको थियो । यही नयाँ नियमका कारण बिदा मनाउन क्यारेबियन गएका टोटेनहमका कप्तान ह्यारी केन लन्डन फर्किएपछि अहिले १४ दिन व्यक्तिगत क्वारेन्टाइनमा छन् ।लिभरपुल अस्ट्रिया गइसकेपछि बेलायत सरकारको यो नियम आएको थियो । फुटबल एसोसिएसन (एफए) सँगको सहकार्यका कारण लिभरपुलले क्वारेन्टाइनमा बस्नु नपर्ने भएको हो । बुधबार इंग्ल्यान्ड फर्किएर लिभरपुलले आर्सनलको सामना गर्दैछ । फ्रान्सको इभिन प्रशिक्षण क्याम्प तोके पनि लिभरपुल त्यहाँको भ्रमण स्थगित गर्दै अस्ट्रिया पुगेको थियो ।